BOP, KBOP
A BEFEKTETÉSI VÁLLALKOZÁSOK MŰKÖDÉSI KOCKÁZATA TŐKEKÖVETELMÉNYÉNEK SZÁMÍTÁSA (OPR)
	
Azonosító	Megnevezés	Hivatkozások magyar jogszabályokra és megjegyzések	
OSZLOPOK	
1,2,3	Bruttó jövedelem	A Bmkr. 3. § tartalmazza a bruttó jövedelem meghatározását (amely az irányadó mutató alapjául szolgál). 
Az irányadó mutató számítása során csak az auditált adatok vehetők figyelembe, kivéve a Bmkr. 3. § (2) bekezdés és 4. § (2) bekezdés szerinti eseteket, amikor az üzleti terv alapján becsült adatok alkalmazhatók.	
4,5,6	Hitelek és kölcsönök (az alternatív sztenderd módszer (ASA) alkalmazása esetén)	A Bmkr. 5. § alapján, a működési kockázat tőkekövetelményének meghatározása során (a Felügyelet engedélyével) alternatív mutatót lehet alkalmazni a lakossági banki és a kereskedelmi banki tevékenység esetében. 
Az alternatív mutató alkalmazására a továbbiakban “alternatív sztenderd módszer”-ként utalunk. Az alternatív sztenderd módszer meghatározásának alapja a Bmkr. 5. § (2) bekezdés szerinti összeg.	
Az irányadó mutató számításakor figyelembe vehető összegek
Alapvető mutató módszer (BIA) esetén az irányadó mutató számításakor a Bmkr 3. § (3) bekezdés alapján csak annak az évnek az eredménye vehető figyelembe, ahol az összeg pozitív. A számtani átlag számítása során csak a pozitív összegeket kell figyelembe venni, azon évek számával kell osztani, amikor pozitív az összeg.
Sztenderd módszer (TSA)/ alternatív sztenderd módszer (ASA) esetén a Bmkr. 4. § (1) és (2) bekezdés szerint kell eljárni. Ezen módszerek alkalmazásakor az átlagszámításnál figyelembe veendő évek száma minden esetben 3. (A Bmkr. 4. § (1) bekezdése szerint.)
	
7	Tőkekövetelmény	A Bmkr. szerint a működési kockázatokra számított tőkekövetelmény.	
8	Ebből (7. oszlopból): 
allokációs mechanizmusból adódó	A tőkekövetelményből a Bmkr. 9. § (2) bekezdés szerinti összeg. Csak azok az intézmények töltik ki, amelyek az allokációs módszert alkalmazzák.	
9	Tőkekövetelmény az azt csökkentő hatások előtt (a várható veszteségeket mérséklő belső üzletviteli eljárásokból, biztosítás vagy kockázatot csökkentő más jogügylet alkalmazásából adódóan)	A várható veszteségek kezelésére a Bmkr. 6. § (7) bekezdés vonatkozik.
A biztosítás vagy a kockázatot csökkentő más jogügylet a Bmkr. 8. § szerint.	
10	(-) Tőkekövetelmény csökkentése a várható veszteségek üzletviteli eljárásokkal történő mérsékléséből	A várható veszteségek kezelése a Bmkr. 6. § (7) bekezdés szerint. 	
11	(-) Tőkekövetelmény csökkentése biztosítás vagy kockázatot csökkentő más jogügylet által	A Bmkr. 8. § alapján. 	
12	Ebből (11. oszlopból): 
biztosítás miatt	A Bmkr. 8. § alapján.	
13	Biztosítás, vagy kockázatot csökkentő más jogügyletek tőkekövetelmény-csökkentési limitjének túllépése	A Bmkr. 8. § (6) bekezdés alapján.	
14	Módosító oszlop	A javítás miatt módosuló sorokat “M”-mel kell jelölni.	
SOROK	
1	Alapvető mutató módszer szerint (BIA)	Bmkr. 3. §. Ezt a sort csak azok az intézmények töltik ki, amelyek ezt a módszert alkalmazzák. 
A Bmkr 10. §, 11. § szerint több módszer együttes alkalmazása esetén itt csak az alapvető mutató módszer szerinti tőkekövetelményt kell szerepeltetni.	
2	Sztenderd módszer (TSA) szerint  /Alternatív sztenderd módszer (ASA) szerint 	Bmkr. 4. § és 5. §. Ezt a sort csak azok az intézmények töltik ki, amelyek ezt a módszert alkalmazzák.
A Bmkr 10. §, 11. § szerint több módszer együttes alkalmazása esetén itt csak a sztenderd / alternatív sztenderd módszer szerinti tőkekövetelményt kell szerepeltetni.	
211–218 végű sorok	Sztenderd módszer szerint (TSA)	Az egyes üzletágakba besorolható tevékenységek a Bmkr. 1. melléklete, valamint a Bmkr. 7. § (2) bekezdése szerint. 
Az üzletági besorolásra vonatkozó szabályok a Bmkr. 4. § (4)–(6) bekezdése, valamint a Bmkr. 7. § (2) bekezdése szerint.
Ezeket a sorokat csak azok az intézmények töltik ki, amelyek ezt a módszert alkalmazzák.
	
221–222
végű sorok	Alternatív sztenderd módszer szerint (ASA)	Bmkr. 5. §. Ezeket a sorokat csak azok az intézmények tölti ki, amelyek ezt a módszert alkalmazzák.
	
3	Fejlett mérési módszer szerint (AMA)	Bmkr. 6–9. §, és 2. melléklet. Ezt a sort csak azok az intézmények töltik ki, amelyek ezt a módszert alkalmazzák. A Bmkr 10–11. § szerint több módszer együttes alkalmazása esetén itt csak a fejlett mérési módszer szerinti tőkekövetelményt kell szerepeltetni. 	
4	Tőkekövetelmény összesen (több módszer együttes alkalmazása esetén) 	A Bmkr. 10–11. § alapján itt az összes tőkeköve-
telményt kell szerepeltetni.